# Afroázsiai nyelvcsalád

### A Wikipédiából, a szabad lexikonból.

Az afroázsiai nyelvcsalád (más néven sémi-hámi vagy eritreai nyelvcsalád) a természetes nyelvek egyik nyelvcsaládja. Elterjedési területe Észak-Afrika, a Közel-Kelet, valamint Nyugat-Ázsia.

## [szerkesztés] Elnevezés

A sémi-hámi nagynyelvcsalád elnevezése bibliai eredetű. August Ludwig Schlözer polihisztor, történész, a statisztika és a szociológia megalapozója 1781-ben nevezte el a sémi nyelvcsaládot Noé legidősebb fia után, követve az ószövetségi leszármazási táblákat. Ennek analógiájára alkotta meg az 1860-as években Karl Richard Lepsius egyiptológus Sém öccséről, Hámról elnevezett hámi nyelvek elnevezést, ami azonban kevésbé szerencsés, mivel nem csak egyetlen nyelvcsaládról van szó. A sémi-hámi nagynyelvcsaládot újabban szokás afroázsiai nyelvcsaládnak nevezni, utalva arra, hogy beszélői Afrika és Ázsia területén egyaránt élnek. Létezik az eritreai nyelvcsalád elnevezés is: a Vörös-tenger görög nevéről (Erütrosz), ám ez a megjelölés nem ideális, hiszen Eritrea nevű ország létezik - ott ráadásul nem is ilyen nyelveket beszélnek. Egyes szakértők az afroázsiai elnevezést is elvetik, mivel szerintük azt sugallhatja, hogy Afrika és Ázsia területén kizárólag ide tartozó nyelveket beszélnek, ami pedig nincs így.

## [szerkesztés] Őshaza

A ma leginkább elfogadott tézis szerint, melyet Igor Mihajlovics Gyakonov alkotott, a sémi-hámi nagynyelvcsalád őshazája Nyugat-Afrikában, a Szahara és a Száhel határán terült el, ami akkoriban még messze nem volt sivatagos terület. Az első elvándorlók a Kr. e. 8. évezredben az egyiptomi nép ősei lehettek, akik a Nílusnál kerestek új lakhelyet. Ugyanebben az időben egy másik csoport a Csád-tó felé terjeszkedett: belőlük alakultak ki a csádi nyelvek. A következő évezredben vonultak a kúsiták ősei az Etióp-fennsík vidékére. A Kr. e. 6. és 5. évezredben kezdődött meg a terület sivatagosodása, amely a végleges elvonuláshoz vezetett: a sémi népek ekkor telepedtek le a Közel-Keleten. A sémi népek és nyelvek Gyakonov feltételezése szerint a Kr. e. 4. évezredre váltak szét.

## [szerkesztés] Beosztás

### [szerkesztés] Sémi nyelvcsalád

- Északkeleti csoport
  - akkád és dialektusai (kihaltak):
    - asszír
    - babilóni

- Északnyugati csoport
  - amorita nyelvek (kihaltak)
  - kánaáni nyelvek (kihaltak)
  - ugariti nyelvek (kihaltak)
  - föníciai-pun (kihalt)
  - jaudi (kihalt)
  - klasszikus héber (kihalt)
  - modern héber/ivrit
  - moábi (kihalt)

- - óarámi (kihalt)
  - újkeletarámi
  - újnyugatarámi

- - arab nyelvek
    - arab
    - máltai

- Délnyugati csoport
  - délarab nyelvek
  - etiópiai nyelvek
    - amhara
    - argobba
    - geez
    - gurágé
    - hareri
    - tigre
    - tigrinya

### [szerkesztés] Omói/Omótikus ág

- omói

### [szerkesztés] Egyiptomi ág

- óegyiptomi (kihalt)
- kopt (kihalt, mint beszélt nyelv)

### [szerkesztés] Berbero-líbiai ág

- berber dialektusok (vitatott):
  - tamajaq
  - kabil
  - gadmesz
  - szíva

- numídiai-líbiai
  - líbiai
  - guancs

### [szerkesztés] Kusita ág

- Bedzsa csoport

- Agan csoport

- Keleti kusita csoport
  - galla
  - szomáli

- Nyugati kusita csoport
  - kaffa

- Déli kusita csoport
  - mbugu
  - mbulenge

### [szerkesztés] Csádi ág

- Nyugati csoport
  - bedde
  - hausza
  - gvandara
  - ngizim

- Ron csoport
  - fjer
  - bokkosz
  - daffo-butura
  - sa

- Kotoko csoport
  - afade
  - buduma
  - gulfei
  - logone
  - muszgu

- Masza csoport
  - bana
  - kulung
  - masza/banana
  - mussoi

- Keleti csoport
  - dangla-dzsegu
  - dzsonkor
  - gaberi
  - modgel
  - mubi
  - szomrai
  - szokoro
  - tuburi

| Ez a nyelvészeti lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../a/f/r/Afro%C3%A1zsiai_nyelvcsal%C3%A1d.html"

Kategóriák: Csonkok (nyelvészet) | Afroázsiai nyelvek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- العربية
- Български
- Brezhoneg
- Bosanski
- Català
- Česky
- Deutsch
- Ελληνικά
- Esperanto
- Español
- Euskara
- فارسی
- Suomi
- Français
- Gaeilge
- עברית
- हिन्दी
- Hrvatski
- Interlingua
- Bahasa Indonesia
- Ilokano
- Italiano
- 日本語
- ქართული
- 한국어
- Lietuvių
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Русский
- Slovenčina
- Slovenščina
- Српски / Srpski
- Svenska
- தமிழ்
- 中文